**Gayle** (myös **gail** tai **moffietaal**) on Etelä-Afrikassa käytetty slangi tai kryptolekti, joka pohjautuu englantiin ja afrikaansiin. Sitä ovat perinteisesti käyttäneet Etelä-Afrikan valkoiseen seksuaali- ja sukupuolivähemmistöön kuuluvat henkilöt. Gaylella ei ole äidinkielisiä puhujia, ja sen katsotaan olevan luokittelematon ja kuollut kieli.

Lesbojen keskuudessa kehitettiin oma versio gaylesta, josta käytettiin nimitystä *lettytaal*.

Historia
--------

Gayle syntyi, koska apartheidin aikana homoseksuaalisuus oli rikos Etelä-Afrikassa ja vähemmistöt käyttivät slangia salatakseen oman identiteettinsä ulkopuolisilta. Slangi sai alkunsa 1960-luvulla ja siitä käytettiin nimitystä *moffietaal*. Samaan aikaan Etelä-Afrikassa kehittyi toinenkin seksuaali- ja sukupuolivähemmistöjen käyttämä kryptolekti, isiNgqumo, jota käyttivät maan värilliset käyttivät, koska apartheid piti kaksi väestönryhmää tiukasti erillä toisistaan.

Kun homoseksuaaliset teot laillistettiin vuonna 1994, gaylen käyttö laski merkittävästi, sillä ihmisten ei enää tarvinnut peitellä seksuaalista suuntautumistaan.

Gaylen merkitys on muuttunut seksuaalisen suuntautumisen peittelystä oman identiteetin rakentamisen välineeksi. Käyttämällä gaylea englannin- ja afrikaansinkielinen satenkaariväestö on onnistunut luomaan oman rekisterin.

Vuonna 2003 julkaistiin ensimmäinen gaylen sanakirja. Sen tekijä, Ken Cage, ei kuitenkaan konsultoinut gaylen ensimmäisiä käyttäjiä 1960-luvulta..

Gaylea käsittelevä, Andrew Brukmanin ohjaama, dokumenttielokuva *The Men Who Speak Gayle* julkaistiin vuonna 2020. Elokuva kertoo kahdesta miehestä, jotka ovat omistautuneet gaylen säilyttämiseen: drag-artisti Nathan Kennedy ja Louis van Brakel..

Esimerkkejä
-----------

### Sanalistaa

| Gayle | Suomeksi |
| --- | --- |
| Abigail | abortti |
| Erica | erektio |
| Mary | joku, joka on selkeästi homoseksuaali |
| Nora | typerä henkilö |
| Priscilla | poliisi |
| Wendy | valkoihoinen homoseksuaali |
| Zelda | homoseksuaali zulu |

Lähde:

### Lauseita

| Gayle | Englanti | Suomi |
| --- | --- | --- |
| Kyk hoe Olive lyk sy. | Look how cute she is. | Katso kuinka söpö hän on. |
| Nancy, die bag is vast Olga. | No, the man is very old. | Ei, mies on liian vanha. |
| Die bag wil nou weer gaan Nita. | This guy wants to fuck again. | Tämä mies haluaa panna taas. |
| Ek is vast Barbara. | I am very scared. | Olen hyvin peloissani. |

Lähde:

Lähteet
-------

1. ↑  Glottolog 4.4 - Gail *glottolog.org*. Viitattu 2.7.2021.
2. 1 2 3  Gayle: The Language of Apartheid South Africa’s Gay Underground | South African History Online *www.sahistory.org.za*. Viitattu 2.7.2021.
3. ↑  Luyt, Kathryn: Gay Language in Cape Town: A study of Gayle – attitudes, history and usage (PDF)  2014. University of Cape Town.  Arkistoitu 9.7.2021. Viitattu 2.7.2021.
4. 1 2  The Men Who Speak Gayle *nataal.com*. Viitattu 2.7.2021. (englanniksi)
5. ↑  Ken Cage, Moyra Evans: *Gayle: The Language of Kinks and Queens : a History and Dictionary of Gay Language in South Africa*. Jacana Media, 2003. ISBN 978-1-919931-49-4. Teoksen verkkoversio (viitattu 2.7.2021). en
6. ↑  South Africa’s Gayle *LGBT Slangs in English*.  16.6.2016. Viitattu 2.7.2021. (englanniksi)
7. ↑  Gayle, the language of laughter – and of safety *The Mail & Guardian*.  2.11.2018. Viitattu 2.7.2021. (englanniksi)